Runoesityksissä vauvat ja taaperot pääsevät vedenalaiseen tunnelmaan lorujen ja riimien kautta.
Veden äärellä -runoesitykset vauvoille ja taaperoille – Vaippakansan karnevaali
Runoesityksissä vauvat ja taaperot pääsevät vedenalaiseen tunnelmaan lorujen ja riimien kautta. Runoropinoita tuo Vaippikseen kaksi ihanaa runoesitystä, toisen vauvaikäisille ja toisen taaperoille. Esitykset järjestetään Malmin kirjaston monitoimitilassa seuraavasti: Veden äärellä - Lammikon tohinaa taaperoille klo 10:15 Taaperoikäiset touhottajat pääsevät loruleikkien lomassa metsäiseen lammikkotunnelmaan. Loikitaan ja keinahdellaan, hiippaillaan hiljaa metsäpolkuja. Sammakko kurnuttaa kuplapilviä ja sadepisarat poukkoilevat ihan korvanlehdille ja varpaille asti! Esityksen kesto noin 30 minuuttia. Veden äärellä - Runopulahdus vauvoille klo 11 Runopulahdus on runojen riimittämä vanhemman ja vauvan yhteishetki. Sisilisko vipeltää varpaista kainaloon, lumpeenkukkasyli keinuttaa laineiden tahdissa ja vesipisarapallot pomppivat luo pienten piiperoisten. Esityksen kesto noin 30 minuuttia. Esitykset ja runot: Runoropinoita/Ulla-Maija Vanhala